ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยรายงานการวิเคราะห์ความปลอดภัยของเครื่องปฏิกรณ์ปรมาณูวิจัยพ.ศ. ๒๕๕๕ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๑๖ วรรคสอง แห่งกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้ หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ดังนี้ข้อ ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติว่าด้วยรายงานการวิเคราะห์ความปลอดภัยของเครื่องปฏิกรณ์ปรมาณูวิจัย พ.ศ. ๒๕๕๕ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้เครื่องปฏิกรณ์ปรมาณูวิจัย หมายความว่าระบบอุปกรณ์ที่ใช้สำหรับก่อให้เกิดพลังงานปรมาณูอันเกิดจากปฏิกิริยาการแยกหรือการรวมนิวเคลียสของปรมาณูอย่างต่อเนื่องและสามารถควบคุมได้โดยมีวัตถุประสงค์เพื่อการวิจัยหมวดที่ ๑คุณลักษณะและความเหมาะสมของสถานที่ตั้ง ข้อ ๔ ในกรณีที่มีการประเมินลักษณะของสถานที่ตั้งของเครื่องปฏิกรณ์ปรมาณูวิจัยจะต้องมีบทสรุปเกี่ยวกับลักษณะของสถานที่ตั้งในรายงานวิเคราะห์ความปลอดภัยตามข้อกำหนดสำหรับประเมินความปลอดภัยเกี่ยวกับสถานที่ตั้งของเครื่องปฏิกรณ์ปรมาณูวิจัยซึ่งต้องมีรายละเอียด ดังต่อไปนี้(๑) ลักษณะและคุณสมบัติของสถานที่ตั้งทั่วไป ดังเช่น แผนผังอาคารสถานที่ตั้งของโรงงานอุตสาหกรรม สถานที่ตั้งของหน่วยงานทางทหาร คลังเก็บน้ำมันสถานที่เก็บสารเคมี สวนสาธารณะ เส้นทางคมนาคม(๒) ผลกระทบจากเหตุการณ์ภายนอกทั้งที่จะเกิดจากธรรมชาติและที่เกิดจากมนุษย์สร้างขึ้น ซึ่งต้องทำการประเมินผลกระทบที่มีโอกาสเกิดและออกแบบเครื่องปฏิกรณ์ปรมาณูวิจัยป้องกันความเสียหายจากเหตุการณ์ดังกล่าว(๓) ลักษณะทางธรณีวิทยาและการเกิดแผ่นดินไหวต้องอธิบายในรายละเอียดถึงลักษณะทางธรณีวิทยาของสถานที่ตั้งโอกาสที่จะเกิดแผ่นดินไหวบริเวณสถานที่ตั้ง และการออกแบบระบบความปลอดภัยของเครื่องปฏิกรณ์ปรมาณูวิจัยให้มีความทนทานต่อแผ่นดินไหว(๔) ลักษณะทางอุตุนิยมวิทยา ต้องอธิบายในรายละเอียดถึงความเร็วลมทิศทางของลม อุณหภูมิอากาศ ปริมาณหยาดน้ำฟ้า (Precipitation) ความชื้นปัจจัยที่เกี่ยวข้องกับความเสถียรของบรรยากาศ การพยากรณ์อากาศในแต่ละปีโดยคำนึงถึงความถี่ในการเกิดฟ้าผ่า ฟ้าแลบ พายุลูกเห็บ ฝนตกหนัก(๕) ลักษณะทางอุทกวิทยา ลักษณะของแหล่งน้ำซึ่งมนุษย์สร้างขึ้นและข้อมูลของมหาสมุทรที่อยู่ใกล้สถานที่ตั้งซึ่งต้องอธิบายเกี่ยวกับลักษณะของน้ำใต้ดินและน้ำบนผิวดิน แผนผังของน้ำใต้ดินและน้ำบนผิวดินอัตราการไหลของน้ำ ผลกระทบจากการพังของเขื่อนกั้นน้ำ แผนที่แสดงระดับน้ำชายฝั่ง ผลกระทบจากการเกิดการเคลื่อนไหวของคลื่นขนาดใหญ่หรือการเกิดสึนามิ(๖)สถานที่ในบริเวณใกล้เคียงที่อาจส่งผลกระทบต่อความปลอดภัยของเครื่องปฏิกรณ์ปรมาณูวิจัยซึ่งต้องอธิบายในรายละเอียดถึงเขตอุตสาหกรรม เส้นทางคมนาคมและสถานที่ทางทหารที่มีอยู่ในปัจจุบันและแนวโน้มที่จะสร้างในอนาคต(๗) ผลกระทบทางรังสีต่อมนุษย์จะต้องอธิบายในลักษณะทางนิเวศวิทยาโดยเฉพาะอย่างยิ่งผลกระทบจากการกระจายตัวของสารกัมมันตรังสี(๘) ลักษณะการใช้ประโยชน์พื้นดินและน้ำของประชากรจะต้องอธิบายในลักษณะทางนิเวศวิทยาของพื้นที่เพื่อที่จะใช้ประเมินผลกระทบทางรังสีต่อประชากรในพื้นที่ ตามกลไกของห่วงโซ่อาหาร(๙) ความหนาแน่นและการกระจายตัวของประชากรบริเวณสถานที่ตั้งและบริเวณใกล้เคียง ทั้งที่อยู่ถาวรและชั่วคราว รวมถึงอัตราการเจริญเติบโตของประชากรในพื้นที่(๑๐) ระดับรังสีอ้างอิง (Baseline radiological levels) จะต้องอธิบายถึงปริมาณของกัมมันตภาพรังสีที่เกิดจากธรรมชาติและที่มนุษย์สร้างขึ้นในอากาศน้ำ และพื้นดิน (รวมถึงใต้ดิน) ในพืชและในสัตว์ รวมทั้งจะต้องแสดงถึงโอกาสเกิดอุบัติการณ์ทางนิวเคลียร์ซึ่งจะก่อให้เกิดการปลดปล่อยสารกัมมันตรังสีได้หมวดที่ ๒การออกแบบตามข้อกำหนดหรือมาตรฐานด้านความปลอดภัยและทางวิศวกรรม ข้อ ๕ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องระบุและอธิบายถึงการออกแบบเครื่องปฏิกรณ์ปรมาณูวิจัยตามมาตรฐานด้านความปลอดภัยและมาตรฐานด้านการออกแบบทางวิศวกรรม ได้แก่ โครงสร้าง ส่วนประกอบระบบเครื่องมือและอุปกรณ์ที่มีความสำคัญต่อความปลอดภัยในการเดินเครื่องปฏิกรณ์ปรมาณูวิจัยทั้งในสภาวะปกติ สภาวะที่คาดว่าจะเกิดขึ้นในระหว่างการเดินเครื่องปฏิกรณ์ปรมาณูวิจัย(Anticipated operational occurrences) และในสภาวะที่เกิดอุบัติเหตุทั้งนี้ รวมถึงการออกแบบเพื่อบรรเทาความรุนแรงอันเนื่องมาจากอุบัติเหตุจากการเดินเครื่องปฏิกรณ์ปรมาณูวิจัยด้วยข้อ ๖ วัตถุประสงค์ทางด้านความปลอดภัยและข้อกำหนดหรือมาตรฐานทางวิศวกรรมในข้อ ๕ ต้องรวมถึง(๑) การประกันคุณภาพ (Quality assurance)(๒) มาตรฐานการออกแบบทางวิศวกรรม เกณฑ์การออกแบบระบบวิศวกรรมความปลอดภัย ระบบกำบังป้องกันการแพร่กระจายนิวไคลด์กัมมันตรังสี (Barriers to radionuclide transfer)(๓) ลักษณะทางด้านความปลอดภัยที่สามารถทำงานได้โดยอาศัยกฎทางธรรมชาติและไม่ต้องอาศัยการแทรกแซงจากภายนอก (Inherent and intrinsic safety features/Passive safety features)(๔)ลักษณะซึ่งอาจจะมีผลกระทบต่อโอกาสและผลที่ตามมาในการปลดปล่อยสารกัมมันตรังสี(๕) การออกแบบระบบความปลอดภัยทางวิศวกรรม ซึ่งรวมถึงการออกแบบโดยมีระบบความปลอดภัยสำรอง(Redundancy) การออกแบบโดยมีระบบความปลอดภัยที่หลากหลาย (Diversity) รวมถึงความเป็นอิสระ (Independence) ของระบบความปลอดภัย(๖) คุณสมบัติความปลอดภัยเมื่อเกิดภาวะล้มเหลว (Fail safe features)(๗) การออกแบบระบบป้องกันในเชิงลึก (Defence depth)(๘) การป้องกันอุบัติเหตุ(๙) การจัดการด้านอุบัติเหตุ(๑๐) แนวปฏิบัติในการพิสูจน์ทางวิศวกรรมและการใช้มาตรฐานที่ได้รับการรับรองในการออกแบบ(๑๑)การประเมินปัจจัยที่เกิดจากการปฏิบัติงานของผู้ปฏิบัติงานและภาวะล้มเหลวที่สืบเนื่องจากความผิดพลาดของผู้ปฏิบัติงาน(Human factor and dependent failures)(๑๒) การป้องกันอันตรายจากรังสีข้อ ๗ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องระบุและอธิบายถึงข้อกำหนดเกี่ยวกับการออกแบบจำเพาะเครื่องปฏิกรณ์ปรมาณูวิจัย (Specific design requirement) ซึ่งต้องรวมถึง(๑) ระบบประกันคุณภาพการออกแบบ รวมถึงแนวปฏิบัติที่ใช้ในการออกแบบ(๒) การเฝ้าตรวจค่าตัวแปรและระบบการควบคุมเครื่องปฏิกรณ์ปรมาณูวิจัยให้อยู่ในขีดจำกัดการเดินเครื่อง(๓) บูรณภาพของแกนเครื่องปฏิกรณ์ปรมาณูวิจัย (Reactor core integrity)(๔) ระบบป้องกันความไม่เสถียรของการไหล (Flow instability) และการระงับการแกว่งของกำลัง (Power oscillations)(๕) มาตรฐานของความปลอดภัยในระบบทั่วไป โครงสร้างและส่วนประกอบอื่น ๆที่เกี่ยวข้องกับความปลอดภัยในกรณีที่มีการใช้ระบบต่าง ๆ ร่วมกันระหว่างเครื่องปฏิกรณ์ปรมาณูวิจัยที่ตั้งอยู่ในสถานปฏิบัติการเดียวกัน(๖)ปัจจัยที่เกี่ยวข้องกับการปฏิบัติงานของผู้ปฏิบัติงานและหลักการที่จะสามารถลดความผิดพลาดที่เกิดขึ้นจากผู้ปฏิบัติงานและสามารถที่จะลดความเครียดของผู้ปฏิบัติงาน(๗) การวิเคราะห์การออกแบบโดยวิธีทางเทคนิคที่ได้รับการพิสูจน์แล้วเช่น การใช้แบบจำลองหรือโปรแกรมคอมพิวเตอร์(๘) หลักเกณฑ์การออกแบบระบบควบคุมรีแอคติวิตี (Reactivity)(๙)หลักเกณฑ์การออกแบบระบบระบายความร้อนของแกนเครื่องปฏิกรณ์ปรมาณูวิจัย ทั้งในสภาวะปกติและสภาวะที่เกิดอุบัติเหตุ(๑๐) หลักเกณฑ์การออกแบบวัสดุและเชื้อเพลิงนิวเคลียร์(๑๑) หลักเกณฑ์การออกแบบการใช้งานเครื่องปฏิกรณ์ปรมาณูวิจัย(๑๒) มาตรการออกแบบระบบความปลอดภัย ดังนี้(ก) ระบบการดับเครื่องปฏิกรณ์ปรมาณูวิจัย ระบบหล่อเย็นแท่งเชื้อเพลิงระบบการควบคุมการรั่วไหลของสารกัมมันตรังสี(ข) ข้อกำหนดในด้านความปลอดภัยในการเดินเครื่องปฏิกรณ์ปรมาณูวิจัย(ค) ระบบความปลอดภัยและระบบควบคุมต่าง ๆ(ง) การป้องกันภาวะล้มเหลว(๑๓) ข้อกำหนดเกี่ยวกับความน่าเชื่อถือ (Reliability requirement) ดังนี้(ก) ความน่าเชื่อถือของระบบการเดินเครื่องปฏิกรณ์ปรมาณูวิจัย(ข) ความน่าเชื่อถือของระบบความปลอดภัย(ค) ความน่าเชื่อถือของระบบความปลอดภัยสำรองการออกแบบโดยมีระบบความปลอดภัยที่หลากหลาย รวมถึงความเป็นอิสระของระบบความปลอดภัย(ง) ความน่าเชื่อถือของระบบสนับสนุน (Auxiliary) ความปลอดภัย(๑๔) การออกแบบของอุปกรณ์และเครื่องมือในการป้องกันกรณีที่เกิดภัยจากธรรมชาติสภาวะแวดล้อม การป้องกันอัคคีภัยและการป้องกันอันตรายที่เกิดจากภายนอก(๑๕) วิธีการป้องกันการเกิดภาวะล้มเหลว(๑๖)การออกแบบอุปกรณ์ที่เกี่ยวข้องกับการเฝ้าสังเกตและการรักษาความปลอดภัย(๑๗) การออกแบบการป้องกันอันตรายจากรังสี ดังนี้(ก) การลดปริมาณรังสีที่ผู้ปฏิบัติงานจะได้รับ(ข) การควบคุมการปลดปล่อยสารกัมมันตรังสี(ค) การควบคุมสารกัมมันตรังสี(ง) การป้องกันภาวะวิกฤตที่เกิดขึ้นเนื่องจากการประมาท (Inadvertent criticality)(จ)การเฝ้าระวังในบริเวณที่มีแท่งเชื้อเพลิงและการเก็บกากกัมมันตรังสีข้อ ๘ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องระบุและอธิบายถึงการจัดเป็นหมวดหมู่ของโครงสร้างส่วนประกอบและระบบของเครื่องปฏิกรณ์ปรมาณูวิจัย (Classification of structures, components and systems) ตามวัตถุประสงค์ของการวิเคราะห์หรือการออกแบบเช่น การออกแบบด้านความปลอดภัยที่เกี่ยวข้องกับแผ่นดินไหวการประกันคุณภาพและความปลอดภัยทางด้านนิวเคลียร์ข้อ ๙ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องระบุและอธิบายถึงหลักการออกแบบโครงสร้างส่วนประกอบและระบบของเครื่องปฏิกรณ์ปรมาณูวิจัย ให้สามารถต้านทานเหตุการณ์ที่เกิดขึ้นจากภายนอก(External events) ซึ่งได้แก่ ลม น้ำท่วมการชนจากวัตถุทางอากาศ (Missiles) การชนของเครื่องบินอันตรายจากแผ่นดินไหวและการวิเคราะห์ผลกระทบจากการเกิดแผ่นดินไหว อัคคีภัยและการระเบิดข้อ ๑๐ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องแสดงหลักเกณฑ์และมาตรฐานที่ใช้ในการออกแบบโดยเฉพาะอย่างยิ่งในด้านที่เกี่ยวข้องกับความปลอดภัยทางนิวเคลียร์ ดังนี้(๑) การออกแบบทางด้านเครื่องกลรวมทั้งการวิเคราะห์ความเค้นและความเครียด และการวิเคราะห์รอยแตก (Fracture)(๒) การออกแบบทางโครงสร้าง(๓) การออกแบบแรงต้านต่อแผ่นดินไหว(๔) การเลือกวัสดุ(๕) การสร้างอุปกรณ์และส่วนประกอบ (Fabrication of equipment and components)(๖) การตรวจสอบการก่อสร้างและการติดตั้งอุปกรณ์ส่วนประกอบและโครงสร้าง(๗) การออกแบบทางนิวทรอนิกส์ และเทอร์มัลไฮโดรลิก(๘) การออกแบบทางไฟฟ้า(๙) การออกแบบของอุปกรณ์และระบบควบคุม(๑๐) การออกแบบเครื่องกำบังและการป้องกันอันตรายจากรังสี(๑๑) การออกแบบที่เกี่ยวข้องกับการตรวจสอบ การทดสอบ และการบำรุงรักษา(๑๒) การออกแบบและการผลิตแท่งเชื้อเพลิงอุปกรณ์หรือระบบที่เกี่ยวข้องกับความปลอดภัยซึ่งไม่ได้ใช้หลักเกณฑ์และมาตรฐานที่มีอยู่ต้องมีการทดสอบ วิเคราะห์ และแสดงผลเพื่อแสดงให้เห็นว่าหลักเกณฑ์และมาตรฐานที่ใช้เทียบเท่ากับมาตรฐานที่มีอยู่ข้อ ๑๑ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีการอธิบายวิธีการออกแบบทางเทคนิคและวิเคราะห์ระบบและส่วนประกอบต่าง ๆของเครื่องปฏิกรณ์ปรมาณูวิจัย ซึ่งรวมถึงการเปลี่ยนแปลงชั่วขณะ (Transients) โปรแกรมคอมพิวเตอร์ที่ใช้โปรแกรมในการทดสอบและการวิเคราะห์ระบบและส่วนประกอบต่างๆ ของเครื่องปฏิกรณ์ปรมาณูวิจัยทางด้านกลศาสตร์และพลศาสตร์ และระบบอื่นที่มีความสำคัญต่อความปลอดภัยข้อ ๑๒ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องอธิบายถึงการออกแบบระบบป้องกันอัคคีภัยที่เกิดขึ้นภายในอาคารเครื่องปฏิกรณ์ปรมาณูวิจัยข้อ ๑๓ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องระบุและอธิบายถึงการออกแบบของคุณสมบัติเฉพาะของส่วนประกอบในการต้านทานปัจจัยต่างๆ ทางสิ่งแวดล้อม เช่น แรงสั่นสะเทือน การขยายตัวเนื่องจากความร้อน การสึกกร่อนผลจากรังสี ผลจากพลศาสตร์ การออกแบบความทนทางกลศาสตร์และความดันสูงสามารถทนต่ออุณหภูมิ ความชื้น น้ำ ไอน้ำ สารเคมี หรือสุญญากาศคุณสมบัติเฉพาะเหล่านี้ต้องมีการทดสอบและวิเคราะห์หมวดที่ ๓ระบบเครื่องปฏิกรณ์ปรมาณูวิจัยอุปกรณ์ และระบบควบคุมเครื่องปฏิกรณ์ปรมาณูวิจัย ข้อ ๑๔ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีการอธิบายลักษณะของอาคารเครื่องปฏิกรณ์ปรมาณูวิจัยและโครงสร้างภายใน เช่นบ่อปฏิกรณ์ โครงสร้างสนับสนุนป้องกันการรั่วไหลของผลผลิตการแบ่งแยกนิวเคลียสเครนหรืออุปกรณ์เครื่องมือช่วยยกอื่น ๆ ระบบระบายอากาศ ระบบกรองอากาศโดยลักษณะของอาคารจะต้องสามารถช่วยลดปริมาณรังสีของการเดินเครื่องปฏิกรณ์ปรมาณูวิจัยให้อยู่ในระดับที่ยอมรับได้ในบริเวณอาคารเครื่องปฏิกรณ์ปรมาณูวิจัยและภายนอกอาคารเครื่องปฏิกรณ์ปรมาณูวิจัยข้อ ๑๕ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีการอธิบายถึงข้อมูลที่จำเป็น ที่แสดงว่าเครื่องปฏิกรณ์ปรมาณูวิจัยสามารถเดินเครื่องได้อย่างปลอดภัยซึ่งจะรวมถึงระบบการดับเครื่องปฏิกรณ์ปรมาณูวิจัยให้ปลอดภัยทั้งในสภาวะที่เดินเครื่องปกติและสภาวะที่เกิดอุบัติเหตุ ดังต่อไปนี้(๑) ข้อมูลของการออกแบบและคุณสมบัติของแท่งเชื้อเพลิง(๒) ข้อมูลของการออกแบบระบบควบคุมรีแอคติวิตีซึ่งต้องมีกลไกการควบคุมรีแอคติวิตีและระบบการขับเคลื่อนซึ่งสามารถจะทำให้เกิดความปลอดภัยในการเดินเครื่องปฏิกรณ์ปรมาณูวิจัย(๓) ข้อมูลของการออกแบบทางด้านนิวเคลียร์โดยต้องมีการแสดงให้เห็นว่ามีเงื่อนไขทางนิวเคลียร์ที่เหมาะสมในแกนเครื่องปฏิกรณ์ปรมาณูวิจัยตลอดอายุการใช้งานเครื่องปฏิกรณ์ปรมาณูวิจัย ประกอบด้วยข้อมูลดังต่อไปนี้ส่วนประกอบและการจัดแกนเครื่องปฏิกรณ์ปรมาณูวิจัย การกระจายของนิวตรอนฟลักซ์และลักษณะของรีแอคติวิตีของแกนเครื่องปฏิกรณ์ปรมาณูวิจัยรวมถึงคุณสมบัติและตำแหน่งของแท่งควบคุม(๔) ข้อมูลการออกแบบทางด้านเทอร์มัลและไฮโดรลิค จะต้องประกอบไปด้วยลักษณะ ความปลอดภัยที่เกี่ยวข้องกับระบบเทอร์มัลของแกนเครื่องปฏิกรณ์ปรมาณูวิจัยและการกระจายตัวของกำลัง (Power distribution) ในแกนเครื่องปฏิกรณ์ปรมาณูวิจัย(๕) ข้อมูลของวัสดุทั้งหมดที่นำมาใช้ในการก่อสร้าง ส่วนประกอบและโครงสร้างเครื่องปฏิกรณ์ปรมาณูวิจัยที่เกี่ยวข้องกับความปลอดภัยจะต้องสามารถต้านทานต่อภาวะแวดล้อมทางนิวเคลียร์และทางเคมีได้โดยไม่ทำให้ความปลอดภัยลดลง และแสดงถึงผลจากความเสื่อมเนื่องจากอายุการใช้งาน (ageing effect) และผลที่เสียหายเนื่องมาจากวัสดุเหล่านั้นได้รับรังสีตลอดเวลาข้อ ๑๖ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลของระบบระบายความร้อนภายในแกนปฏิกรณ์ปรมาณูวิจัยโดยการอธิบายประกอบด้วยการออกแบบ แผนผัง ลักษณะการทำงานและลักษณะของส่วนประกอบที่สำคัญของระบบระบายความร้อนภายในแกนปฏิกรณ์ปรมาณูวิจัย ดังนี้(๑) ลักษณะการทำงานของระบบระบายความร้อนปฐมภูมิซึ่งต้องแสดงรายละเอียดการออกแบบและลักษณะของส่วนประกอบที่สำคัญ เช่น ปั๊ม วาล์วเครื่องแลกเปลี่ยนความร้อน (Heat exchanger)ระบบท่อ เป็นต้น แสดงรายละเอียดวิธีการตรวจสอบการรั่วและวิธีการที่ใช้ในกรณีที่เกิดการรั่วรวมถึงผลกระทบที่เกิดขึ้นเนื่องจากมีการรั่วของระบบระบายความร้อนปฐมภูมิ และแสดงข้อมูลทางเคมีของสารในระบบระบายความร้อนปฐมภูมิ(๒) ลักษณะการทำงานของระบบระบายความร้อนทุติยภูมิซึ่งต้องแสดงรายละเอียดการออกแบบและลักษณะของส่วนประกอบที่สำคัญ เช่น ปั๊ม วาล์วเครื่องแลกเปลี่ยนความร้อน หอระบายความร้อน (Cooling tower) ระบบท่อ เป็นต้นในกรณีที่เครื่องปฏิกรณ์ปรมาณูวิจัยมีระบบระบายความร้อนปฐมภูมิและทุติยภูมิที่อยู่ใกล้กัน จะต้องอธิบายถึงความสัมพันธ์ระหว่างระบบระบายความร้อนปฐมภูมิและทุติยภูมิด้วย(๓) ลักษณะการทำงานของระบบตัวหน่วงความเร็วนิวตรอนผลการคำนวณความร้อนที่เกิดขึ้นในระบบตัวหน่วงความเร็วการออกแบบและลักษณะของส่วนประกอบที่สำคัญของระบบตัวหน่วงความเร็วรวมทั้งชนิดของวัสดุที่ใช้ และผลเมื่อวัสดุเหล่านี้ได้รับรังสีเป็นเวลานานนอกจากนั้นควรจะอธิบายถึงการตรวจสอบ การสึกกร่อนและผลที่เกิดขึ้นเนื่องจากวัสดุมีอายุการใช้งานมานาน(๔) ลักษณะการทำงานของระบบระบายความร้อนฉุกเฉินมาตรการที่ใช้ในกรณีที่เกิดอุบัติเหตุ และผลการวิเคราะห์ซึ่งแสดงว่าระบบระบายความร้อนฉุกเฉินสามารถทำงานได้ในกรณีที่เกิดอุบัติเหตุ อาจอธิบายถึงวิธีการตรวจสอบและวิธีการทดสอบระบบระบายความร้อนฉุกเฉิน(๕) ลักษณะการทำงานของระบบบำบัดน้ำปฐมภูมิรวมทั้งวิธีการที่ใช้ในการเปลี่ยนเรซิน และการป้องกันอันตรายในระหว่างเดินเครื่องปฏิกรณ์ปรมาณูวิจัยการออกแบบและลักษณะของส่วนประกอบที่สำคัญของระบบบำบัดน้ำปฐมภูมิ เช่น ปั๊ม วาล์วตัวกรองเรซิน รวมทั้งชนิดของวัสดุที่ใช้และวิธีการวัดความสามารถของระบบที่จะบำบัดน้ำ(๖) การออกแบบและลักษณะการทำงานของระบบเติมน้ำระบายความร้อนปฐมภูมิรวมทั้งข้อมูลทางเคมีของสารหล่อเย็น การบำบัด และวิธีการขจัดแร่ธาตุ (Demineralizing) และวิธีการควบคุมทางเคมีของระบบเติมน้ำระบายความร้อนปฐมภูมิข้อ ๑๗ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลของระบบไฟฟ้ากระแสตรงและกระแสสลับทั้งระบบปกติและระบบสำรองระบบไฟฟ้าต่อเนื่อง รวมทั้งระบบความปลอดภัย ในการใช้แผนภูมิหรือแผนผังประกอบคำอธิบายอาจอธิบายถึงการออกแบบและการทำงานของระบบไฟฟ้าต่อเนื่องทั้งกระแสตรงและกระแสสลับ รวมถึงการเชื่อมโยงกันระหว่างระบบปกติและระบบสำรองรวมถึงความสามารถของแหล่งกำเนิดไฟฟ้าและเกณฑ์ความปลอดภัยข้อ ๑๘ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลที่เกี่ยวข้องกับอุปกรณ์และระบบควบคุมทางด้านความปลอดภัยรวมถึงอุปกรณ์ต่าง ๆ ที่เกี่ยวข้องกับความปลอดภัย(๑) ระบบการป้องกันเครื่องปฏิกรณ์ปรมาณูวิจัย(๒) ระบบควบคุมกำลังของเครื่องปฏิกรณ์ปรมาณูวิจัย (Reactor power regulating system)อาจอธิบายระบบการป้องกันเครื่องปฏิกรณ์ปรมาณูวิจัย เช่นเกณฑ์การออกแบบ และการวิเคราะห์ ความน่าเชื่อถือ และอาจมีการแสดงความเชื่อมโยงระหว่างระบบควบคุมกำลังเครื่องปฏิกรณ์ปรมาณูวิจัยและระบบการป้องกันเครื่องปฏิกรณ์ปรมาณูวิจัย และควรมีการวิเคราะห์และยืนยันว่าระบบทั้งสองมีความปลอดภัย(๓) ระบบเตือนภัย(๔) อินเตอร์ล็อก (Interlock)(๕) ห้องควบคุมอาจอธิบายระบบอุปกรณ์และเครื่องมือภายในห้องควบคุมที่ใช้สำหรับระบบการป้องกันเครื่องปฏิกรณ์ปรมาณูวิจัยระบบควบคุมกำลังของเครื่องปฏิกรณ์ปรมาณูวิจัย และระบบอื่น ๆ ที่สำคัญภายในห้องควบคุมควรจะมีข้อมูลและวิธีการที่เพียงพอสำหรับเจ้าหน้าที่เดินเครื่องปฏิกรณ์ปรมาณูวิจัยเพื่อให้ปฏิบัติงานได้อย่างปลอดภัยรวมถึงอาจมีวิธีการควบคุมและวิธีการเตรียมความพร้อมในภาวะฉุกเฉินข้อ ๑๙ รายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลที่เกี่ยวข้องกับระบบสนับสนุนรวมทั้งการออกแบบของระบบและส่วนประกอบที่สำคัญในระบบและอาจมีการประเมินความปลอดภัยของระบบการทดสอบและการตรวจสอบระบบ เพื่อให้มั่นใจว่าระบบมีความน่าเชื่อถือและอาจอธิบายถึงอุปกรณ์เครื่องมือที่จำเป็นและระบบควบคุมของระบบสนับสนุน ในกรณีที่ระบบสนับสนุนไม่เกี่ยวข้องกับการป้องกันอันตรายจากรังสีต่อบุคคลทั่วไปอาจเน้นข้อมูลเกี่ยวกับผลกระทบของระบบสนับสนุนต่อเครื่องปฏิกรณ์ปรมาณูวิจัยและความปลอดภัย รวมทั้งการควบคุมสารกัมมันตรังสีภายในสถานปฏิบัติการ ตัวอย่างเช่น(๑) การเก็บรักษาและการจัดการแท่งเชื้อเพลิงอาจมีการอธิบายถึงการเก็บรักษาแท่งเชื้อเพลิงที่ใช้แล้วและยังไม่ได้ใช้การระบายความร้อนและการทำความสะอาดบ่อที่เก็บรักษาแท่งเชื้อเพลิงที่ใช้แล้วผลกระทบของสถานที่เก็บรักษาแท่งเชื้อเพลิงในกรณีที่เกิดแผ่นดินไหว(๒) ระบบน้ำ อาจมีการอธิบายและให้ข้อมูลการออกแบบระบบ ระบบการไหลการประเมินความปลอดภัย การทดสอบ การตรวจสอบระบบน้ำของสถานปฏิบัติการ(๓) ระบบระบายอากาศ ระบบทำความเย็นระบบทำความร้อนและเครื่องปรับอากาศ(๔)ระบบป้องกันอัคคีภัยอาจมีการอธิบายและวิเคราะห์ความปลอดภัยของระบบป้องกันอัคคีภัย(๕) ระบบสนับสนุนอื่น ๆควรจะมีการออกแบบและการอธิบายรวมถึงการวิเคราะห์ความปลอดภัยของระบบสนับสนุนอื่น ๆที่สำคัญที่เกี่ยวข้องกับความปลอดภัยหมวดที่ ๔วิธีการด้านความปลอดภัยทางรังสี ข้อ ๒๐ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลของการอธิบายความปลอดภัยทางรังสีในสภาวะการเดินเครื่องปฏิกรณ์ปรมาณูวิจัยปกติดังนี้(๑) โปรแกรมการป้องกันรังสี(๒) ต้นกำเนิดรังสี ในบริเวณสถานปฏิบัติการ(๓) การออกแบบสถานปฏิบัติการ สำหรับความปลอดภัยทางด้านรังสี(๔) ระบบการจัดการกากกัมมันตรังสี(๕) การประเมินปริมาณรังสีในภาวะการเดินเครื่องปฏิกรณ์ปรมาณูวิจัยปกติทั้งนี้ เกณฑ์การรับรังสีให้เป็นไปตามกฎกระทรวงกำหนดเงื่อนไขวิธีการขอรับใบอนุญาต และการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้ หรือพลังงานปรมาณู พ.ศ. ๒๕๕๐หมวดที่ ๕วิธีการด้านบริหารจัดการบุคลากรและการดำเนินการความปลอดภัยการเดินเครื่องปฏิกรณ์ปรมาณูวิจัยการซ่อมแซม และการบำรุงรักษา ข้อ ๒๑ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลของวิธีการด้านบริหารจัดการบุคลากรและการดำเนินการความปลอดภัยการเดินเครื่องปฏิกรณ์ปรมาณูวิจัย การซ่อมแซมและการบำรุงรักษา ดังต่อไปนี้(๑) โครงสร้างองค์กร ต้องแสดงแผนผังของโครงสร้างองค์กรและบุคลากรรวมถึงผู้ปฏิบัติงานและเจ้าหน้าที่และความรับผิดชอบของบุคลากรหรือกลุ่มผู้ปฏิบัติงานโครงสร้างองค์กรควรจะรวมถึงหน้าที่ขององค์กรและกลุ่มของผู้ปฏิบัติงานที่จะปฏิบัติงานร่วมกับองค์กรอื่นนอกบริเวณเขตของเครื่องปฏิกรณ์ปรมาณูวิจัยด้วย(๒) คุณสมบัติของผู้ปฏิบัติงานและการฝึกอบรมของผู้ปฏิบัติงานอธิบายถึงการฝึกอบรมของผู้ปฏิบัติงานในแต่ละประเภท และแสดงถึงความถี่ของการฝึกอบรมรวมทั้งคุณสมบัติของผู้ปฏิบัติงาน นอกจากนั้นควรแสดงถึงการฝึกอบรมแก่ผู้ที่จะใช้เครื่องปฏิกรณ์ปรมาณูวิจัยในการทดลองหรือการวิจัยและผู้เข้าเยี่ยมชมเครื่องปฏิกรณ์ปรมาณูวิจัยด้วย(๓) การตรวจสอบและการประเมินต้องอธิบายถึงวิธีการตรวจสอบและการตรวจประเมินในด้านความปลอดภัยในการเดินเครื่องปฏิกรณ์ปรมาณูวิจัยรวมทั้งคุณสมบัติของกลุ่มตรวจสอบและกลุ่มตรวจประเมินรวมทั้งหัวข้อที่จะตรวจสอบและตรวจทาน เช่นการเปลี่ยนแปลงเครื่องปฏิกรณ์ปรมาณูวิจัยไปจากที่ได้รับอนุญาตขีดจำกัดและเงื่อนไขในการเดินเครื่องปฏิกรณ์ปรมาณูวิจัย ขั้นตอนการเดินเครื่องปฏิกรณ์ปรมาณูวิจัยการทดสอบใหม่ ๆขั้นตอนการทดลองและการประเมินสถานการณ์หรือสภาวะที่ไม่คาดว่าจะเกิดขึ้นอาจอธิบายหน้าที่ของกลุ่มตรวจสอบรวมถึงหัวข้อการตรวจสอบและช่วงระยะเวลาการตรวจสอบและวิธีการตรวจสอบรวมถึงการบริหารจัดการ และโปรแกรมการประกันคุณภาพของการเดินเครื่องปฏิกรณ์ปรมาณูวิจัยตามหมวดที่๑๑(๔) ขั้นตอนและวิธีการเดินเครื่องปฏิกรณ์ปรมาณูวิจัย(๕) การซ่อมแซม การบำรุงรักษา การทดสอบและการตรวจสอบต้องอธิบายถึงวิธีการซ่อมแซม การบำรุงรักษา การทดสอบและโปรแกรมการตรวจสอบ และระยะเวลาการทดสอบสำหรับอุปกรณ์และระบบต่าง ๆของเครื่องปฏิกรณ์ปรมาณูวิจัย(๖) การบันทึกผล และการรายงานผลต้องอธิบายถึงการควบคุมการบันทึกผลของการเดินเครื่องปฏิกรณ์ปรมาณูวิจัยการเก็บข้อมูลและการรายงานผลที่เกี่ยวข้องกับความปลอดภัยในการเดินเครื่องปฏิกรณ์ปรมาณูวิจัยตามโปรแกรมประกันคุณภาพในหมวดที่ ๑๑หมวดที่ ๖วิธีการรักษาความมั่นคงปลอดภัยของเครื่องปฏิกรณ์ปรมาณูวิจัย ข้อ ๒๒ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลของวิธีการป้องกันการก่อวินาศกรรมและการป้องกันการเคลื่อนย้ายวัสดุกัมมันตรังสี และวัสดุนิวเคลียร์พิเศษโดยไม่ได้รับอนุญาตรวมทั้งกฎเกณฑ์สำหรับการ เข้า - ออก สถานปฏิบัติการและระบบรักษาความปลอดภัยซึ่งในส่วนของการรักษาความมั่นคงปลอดภัยของสถานปฏิบัติการควรจะมีเอกสารแยกเนื่องจากเป็นเอกสารชั้นความลับทั้งนี้ ให้เป็นไปตามระเบียบคณะกรรมการพลังงานปรมาณูเพื่อสันติว่าด้วย วิธีการรักษาความมั่นคงปลอดภัยของวัสดุนิวเคลียร์ในสถานที่จัดเก็บ ในระหว่างการใช้งานในระหว่างการขนส่ง หรือในกระบวนการแปรสภาพของวัสดุนิวเคลียร์ พ.ศ. ๒๕๕๔หมวดที่ ๗วิธีการพิทักษ์ไม่ให้มีการแพร่ขยายวัสดุนิวเคลียร์ ข้อ ๒๓ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลของวิธีการพิทักษ์ไม่ให้มีการแพร่ขยายวัสดุนิวเคลียร์ทั้งนี้ให้เป็นไปตามกฎกระทรวงกำหนดเงื่อนไข วิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษวัสดุต้นกำลัง วัสดุพลอยได้ หรือพลังงานปรมาณู พ.ศ. ๒๕๕๐และระเบียบคณะกรรมการพลังงานปรมาณูเพื่อสันติว่าด้วยวิธีการพิทักษ์ไม่ให้มีการแพร่ขยายวัสดุนิวเคลียร์ พ.ศ. ๒๕๕๔หมวดที่ ๘วิธีการประเมินและบรรเทาผลกระทบสิ่งแวดล้อม ข้อ ๒๔ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยอาจมีข้อมูลของแผนการประเมินผลกระทบสิ่งแวดล้อมในการก่อสร้างการเดินเครื่องปฏิกรณ์ปรมาณูวิจัย และการปรับปรุงหรือดัดแปลงเครื่องปฏิกรณ์ปรมาณูวิจัยในบทนี้อาจประกอบไปด้วยหัวข้อ ดังต่อไปนี้(๑) การประเมินผลกระทบต่อสิ่งแวดล้อม เพื่อประกอบการขออนุญาต(๒) การป้องกันผลกระทบสิ่งแวดล้อม(๓) การประเมินผลกระทบของสิ่งแวดล้อมในด้านต่าง ๆรวมทั้งทางเลือกของโครงการ ลักษณะทางภูมิศาสตร์ การใช้พื้นที่ทำกินลักษณะทางธรณีวิทยา สภาพและการใช้แหล่งน้ำ สภาพแวดล้อมทางชีวภาพ สภาพทางเศรษฐกิจสังคม สาธารณสุข และสุนทรียภาพ เป็นต้น(๔) การวิเคราะห์ความสมดุลของผลกระทบสิ่งแวดล้อมรวมทั้งโครงการทางเลือกที่จะลดผลกระทบต่อสิ่งแวดล้อมหมวดที่ ๙การวิเคราะห์ความปลอดภัยของระบบเครื่องปฏิกรณ์ปรมาณูวิจัยและการประกันคุณภาพ ข้อ ๒๕ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีรายงานการวิเคราะห์และประเมินความปลอดภัยในกรณีที่ระบบมีความล้มเหลวหรือไม่สามารถทำงานได้ตามปกติรวมถึงเหตุการณ์ที่ไม่คาดว่าจะเกิดขึ้นและความผิดพลาดของมนุษย์รวมทั้งต้องมีการประเมินผลซึ่งจะเกิดขึ้นตามมาภายหลังการเกิดอุบัติเหตุ(๑) ลักษณะของเครื่องปฏิกรณ์ปรมาณูวิจัย ต้องมีบทสรุปเกี่ยวกับพารามิเตอร์ของเครื่องปฏิกรณ์ปรมาณูวิจัยและภาวะของเหตุตั้งต้นที่จะใช้ในการวิเคราะห์การเปลี่ยนแปลงชั่วขณะ ข้อมูลเหล่านี้จะใช้เป็นพื้นฐานของภาวะเงื่อนไขและขีดจำกัดในการเดินเครื่องปฏิกรณ์ปรมาณูวิจัย(๒) การเลือกเหตุตั้งต้น (Selection of initiating events) ต้องระบุถึงการเลือกเหตุตั้งต้นที่ใช้ในรายงานการวิเคราะห์ความปลอดภัยและต้องมีการวิเคราะห์และประเมินเหตุตั้งต้นในแต่ละประเภทโดยแบ่งตามประเภทหรือกลุ่มให้สอดคล้องกับชนิดของเครื่องปฏิกรณ์ปรมาณูวิจัยดังต่อไปนี้(ก) สภาวะที่ไม่มีการจ่ายกระแสไฟฟ้า(ข) การใส่เอกซ์เซสรีแอคติวิตี (Excess reactivity)(ค)สภาวะที่ไม่มีการไหลเวียนของสารหล่อเย็นในแกนเครื่องปฏิกรณ์ปรมาณูวิจัย (Loss of flow)(ง) สภาวะที่ไม่มีสารหล่อเย็น (Loss of coolant)(จ) การเกิดความผิดพลาดในการควบคุมอุปกรณ์หรือระบบหรือเกิดการล้มเหลวของอุปกรณ์ เครื่องมือ(ฉ) สภาวะที่เกิดจากเหตุการณ์ภายใน(ช) สภาวะที่เกิดจากเหตุการณ์ภายนอก(ซ) ความผิดพลาดของผู้ปฏิบัติงาน(๓) การประเมินผลที่เกิดขึ้นจากแต่ละเหตุโดยข้อมูลเหล่านี้จะขึ้นอยู่กับชนิดของเครื่องปฏิกรณ์ปรมาณูวิจัย และต้องมีข้อมูล ดังต่อไปนี้(ก) การระบุถึงสาเหตุ(ข) ลำดับของแต่ละเหตุการณ์และลำดับของระบบ (Sequence of event and system)(ค) การวิเคราะห์การเปลี่ยนแปลงชั่วขณะ (Transients)(ง) การแบ่งประเภทของความเสียหาย(จ) การประเมินแหล่งกำเนิดรังสีจากสมมุติฐานการเกิดอุบัติเหตุรุนแรงสูงสุด (Maximum Hypothetical Accident) และการปลดปล่อยสารกัมมันตรังสีในรูปของเหลวก๊าซ(ฉ) การประเมินผลกระทบทางรังสีเนื่องจากการเกิดอุบัติเหตุสูงสุดปริมาณรังสีสูงสุดที่คาดว่าผู้ปฏิบัติงานและประชาชนจะได้รับหมวดที่ ๑๐ขีดจำกัดและเงื่อนไขการเดินเครื่องปฏิกรณ์ปรมาณูวิจัย ข้อ ๒๖ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลการออกแบบลักษณะเฉพาะทางเทคนิค(Technical specification) ซึ่งเกี่ยวข้องกับขีดจำกัดและเงื่อนไขการเดินเครื่องปฏิกรณ์ปรมาณูวิจัย (Operating limits and conditions) เพื่อให้เกิดความปลอดภัยและป้องกันอันตรายจากรังสีต่อผู้ปฏิบัติงานและบุคคลทั่วไปขีดจำกัดและเงื่อนไขการเดินเครื่องปฏิกรณ์ปรมาณูวิจัยจะรวมถึงขีดจำกัดด้านความปลอดภัย (Safety limits) เกณฑ์กำหนดระบบความปลอดภัย (Safety system settings) เกณฑ์การตรวจสอบและการตรวจตราข้อ ๒๗ ในกรณีที่จะมีการเปลี่ยนแปลงขีดจำกัดและเงื่อนไขการเดินเครื่องปฏิกรณ์ปรมาณูวิจัยต้องมีการแก้ไขในรายงานวิเคราะห์ความปลอดภัยและต้องได้รับความเห็นชอบจากคณะกรรมการพลังงานปรมาณูเพื่อสันติหมวดที่ ๑๑การประกันคุณภาพ ข้อ ๒๘ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีแผนงานและวิธีปฏิบัติเกี่ยวกับการประกันคุณภาพรวมทั้งสถานภาพด้านการบริหารจัดการประกันคุณภาพเพื่อให้มั่นใจว่าสามารถปฏิบัติงานได้ด้วยความปลอดภัยและสอดคล้องกับเกณฑ์และมาตรฐานของระบบประกันคุณภาพสากลซึ่งต้องมีการระบุถึงแผนงานประกันคุณภาพรวมทั้งระดับการควบคุมและการตรวจสอบความถูกต้องของระบบประกันคุณภาพเพื่อให้ระบบประกันคุณภาพสามารถนำมาใช้ได้อย่างมีผลสัมฤทธิ์ตั้งแต่ในระยะของการออกแบบ การจัดหาแท่งเชื้อเพลิง การก่อสร้างการเริ่มดำเนินงานและการเดินเครื่องปฏิกรณ์ปรมาณูวิจัย และการรื้อถอน ระบบประกันคุณภาพนี้ต้องได้รับการยอมรับจากสำนักงานปรมาณูเพื่อสันติหมวดที่ ๑๒การเริ่มดำเนินการและปลดระวางเครื่องปฏิกรณ์ปรมาณูวิจัย ข้อ ๒๙ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลการอธิบายลักษณะทางเทคนิคของแผนการเริ่มดำเนินงาน (Commissioning plan) ก่อนการเดินเครื่องปฏิกรณ์ปรมาณูวิจัยข้อกำหนดเฉพาะทางเทคโนโลยีของเครื่องปฏิกรณ์ปรมาณูวิจัยและการดัดแปลงการทดสอบติดตั้งก่อนการเดินเครื่องปฏิกรณ์ปรมาณูวิจัยเพื่อแสดงว่าโครงสร้าง ระบบและส่วนประกอบอื่น ๆ ได้มีการรับรองความปลอดภัย และควรจะมีเอกสารแยกแสดงรายละเอียดเกี่ยวกับแผนการเริ่มดำเนินงานก่อนการเดินเครื่องปฏิกรณ์ปรมาณูวิจัยข้อมูลเกี่ยวกับแผนการเริ่มดำเนินงานก่อนการเดินเครื่องปฏิกรณ์ปรมาณูวิจัยสรุปขีดจำกัดและเงื่อนไขการเดินเครื่องปฏิกรณ์ปรมาณูวิจัยสำหรับการเริ่มดำเนินงานก่อนการเดินเครื่องปฏิกรณ์ปรมาณูวิจัยและวิธีการเริ่มดำเนินงานก่อนการเดินเครื่องปฏิกรณ์ปรมาณูวิจัยข้อ ๓๐ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลการอธิบายถึงแนวทางในการปลดระวางและแผนการรื้อถอนรวมถึงการพัฒนาแผนการปลดระวาง (Decommissioning plan) นอกจากนั้นต้องอธิบายถึงการออกแบบขั้นพื้นฐานของเครื่องปฏิกรณ์ปรมาณูวิจัยและอาคารเครื่องปฏิกรณ์ปรมาณูวิจัยที่เกี่ยวข้องกับการปลดระวาง เช่นการเลือกวัสดุที่จะสามารถลดการก่อกัมมันตภาพรังสีเพื่อให้ง่ายต่อการขจัดการเปื้อนสารกัมมันตรังสีในช่วงระหว่างการรื้อถอนหรือการปลดระวางและในการจัดการการปลดระวางและการรื้อถอนอาจใช้ระบบควบคุมทางไกล (Remote control) สำหรับวัสดุหรืออุปกรณ์และเครื่องมือที่มีการก่อกัมมันตภาพรังสีและต้องมีแนวปฏิบัติ ซึ่งสามารถที่จะลดการก่อกัมมันตภาพรังสีและบันทึกการบำรุงรักษาเครื่องปฏิกรณ์ปรมาณูวิจัยรวมทั้งบันทึกและรายงานการเปรอะเปื้อนของเครื่องปฏิกรณ์ปรมาณูวิจัยหรืออาคารเครื่องปฏิกรณ์ปรมาณูวิจัย ระหว่างการก่อสร้าง การเริ่มดำเนินงานและการเดินเครื่องปฏิกรณ์ปรมาณูวิจัยนอกจากนั้นต้องจัดให้มีสถานที่เก็บและจัดการกากกัมมันตรังสีด้วยหมวดที่ ๑๓แผนการดำเนินการและการเตรียมความพร้อมในการระงับเหตุฉุกเฉินทางรังสี ข้อ ๓๑ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลการอธิบายแผนฉุกเฉินและการเตรียมความพร้อมสำหรับกรณีเกิดภาวะฉุกเฉินที่สอดคล้องกับเหตุการณ์ที่อาจเกิดขึ้นตามผลการวิเคราะห์ความปลอดภัยข้างต้นเพื่อลดโอกาสเสี่ยงในการเกิดอุบัติเหตุทางนิวเคลียร์และทางรังสีและต้องมีข้อมูลหรือแนวปฏิบัติดังหัวข้อต่อไปนี้(๑)โครงสร้างขององค์กรที่เกี่ยวข้องกับการเตรียมความพร้อมสำหรับกรณีเกิดภาวะฉุกเฉิน ซึ่งจะต้องมีแนวปฏิบัติที่ชัดเจนรวมถึงหน้าที่และความรับผิดชอบของแต่ละบุคคลในองค์กร(๒) การจำแนกประเภทของภาวะฉุกเฉินทางนิวเคลียร์และรังสี(๓) ความสัมพันธ์ระหว่างองค์กรภายนอกต่าง ๆที่จะให้ความช่วยเหลือในกรณีที่เกิดเหตุฉุกเฉินทางนิวเคลียร์และรังสี(๔) การแจ้งหรือรายงานเหตุฉุกเฉินหรือภาวะฉุกเฉินทางนิวเคลียร์และรังสีต่อผู้รับผิดชอบภายในองค์กรหรือนอกองค์กร(หากจำเป็น)(๕)การแจ้งหรือรายงานเหตุฉุกเฉินหรือภาวะฉุกเฉินทางนิวเคลียร์และรังสีต่อสำนักงานปรมาณูเพื่อสันติและเจ้าหน้าที่ท้องถิ่น(๖) การติดต่อสื่อสารระหว่างศูนย์ควบคุมและเตรียมความพร้อมสำหรับกรณีเกิดภาวะฉุกเฉินและองค์กรหรือหน่วยงานที่เกี่ยวข้องที่อยู่ภายนอก(๗) มาตรการการป้องกันการได้รับรังสี(๘)อุปกรณ์และเครื่องมือที่ใช้ในกรณีที่เกิดเหตุฉุกเฉินหรือภาวะฉุกเฉินทางนิวเคลียร์และรังสี(๙) การประสานงานระหว่างสถาบันทางการแพทย์ ในการดูแลรักษาผู้ป่วยที่เปรอะเปื้อนทางรังสีในกรณีที่เกิดเหตุฉุกเฉินหรือภาวะฉุกเฉินทางนิวเคลียร์และรังสี(๑๐)การฝึกอบรมผู้ปฏิบัติงานที่เกี่ยวข้องกับการเตรียมความพร้อมที่เกิดเหตุฉุกเฉินหรือภาวะฉุกเฉินทางนิวเคลียร์และรังสี(๑๑) ความถี่และขอบเขตของการฝึกซ้อมแผนฉุกเฉินทางนิวเคลียร์และรังสี(๑๒) ความพร้อมในการใช้แผนฉุกเฉินทางนิวเคลียร์และรังสีข้อ ๓๒ วิธีการและขั้นตอนการเตรียมความพร้อมในกรณีที่เกิดเหตุฉุกเฉินหรือภาวะฉุกเฉินทางนิวเคลียร์และรังสีต้องแสดงขั้นตอนและแนวปฏิบัติซึ่งสามารถที่จะลดหรือบรรเทาผลที่เกิดขึ้นภายหลังจากการเกิดเหตุฉุกเฉินหรือภาวะฉุกเฉินทางนิวเคลียร์และรังสีนอกจากนั้นในกรณีที่มีการแก้ไข เปลี่ยนแปลง หรือปรับปรุงเครื่องปฏิกรณ์ปรมาณูวิจัยหรือ อุปกรณ์ เครื่องมือ ที่ใช้ในการทดลอง ต้องมีการตรวจสอบแผนฉุกเฉินเป็นระยะเพื่อให้มั่นใจว่าแผนฉุกเฉินสามารถปฏิบัติได้และแผนฉุกเฉินต้องระบุถึงขีดจำกัดการได้รับรังสีของผู้ปฏิบัติงานและบุคคลทั่วไปรวมทั้งแผนความช่วยเหลือผู้ที่เกี่ยวข้องกับอุบัติเหตุทางนิวเคลียร์และรังสีเพื่อที่จะลดผลกระทบที่เกิดขึ้นหมวดที่ ๑๔การใช้ประโยชน์จากเครื่องปฏิกรณ์ปรมาณูวิจัย ข้อ ๓๓ ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัยต้องมีข้อมูลเกี่ยวกับการใช้ประโยชน์จากเครื่องปฏิกรณ์ปรมาณูวิจัย ดังนี้(๑) อุปกรณ์การทดลองต้องอธิบายถึงหลักเกณฑ์ในการออกแบบและการเลือกวัสดุ การวิเคราะห์ความปลอดภัยของอุปกรณ์การทดลองที่เกี่ยวข้องโดยตรงหรือโดยอ้อมต่อเครื่องปฏิกรณ์ปรมาณูวิจัย(๒) โปรแกรมการทดลองต้องอธิบายถึงโปรแกรมการทดลองที่คาดว่าจะใช้เครื่องปฏิกรณ์ปรมาณูวิจัยรวมทั้งขีดจำกัดและเงื่อนไขในการเดินเครื่องปฏิกรณ์ปรมาณูวิจัยที่จะใช้สำหรับการทดลองหมวดที่ ๑๕วิธีการเมื่อเลิกดำเนินการตามที่ขอรับใบอนุญาตหรือเมื่อใบอนุญาตสิ้นอายุ ข้อ ๓๔ ผู้ที่ประสงค์จะเลิกดำเนินการตามที่ขอรับใบอนุญาตหรือเมื่อใบอนุญาตสิ้นอายุ (Release from the regulatory control) ขอให้ยื่นคำขอและจัดทำแผนแนวทางในการปลดระวางและแผนการรื้อถอนมาประกอบการพิจารณาบทเฉพาะกาล ข้อ ๓๕ บรรดาเครื่องปฏิกรณ์ปรมาณูวิจัยที่ใช้งานก่อนวันที่ระเบียบนี้มีผลใช้บังคับได้รับการยกเว้นให้ไม่ต้องเสนอข้อมูลดังต่อไปนี้ในรายงานการวิเคราะห์ความปลอดภัยของเครื่องปฏิกรณ์ปรมาณูวิจัย(๑) ระดับรังสีอ้างอิง (Baseline radiological levels)(๒) ลักษณะทางอุทกวิทยา(๓) การประเมินผลกระทบทางรังสีต่อมนุษย์(๔) ลักษณะการใช้ประโยชน์พื้นดินและน้ำของประชากร(๕)การประเมินปัจจัยที่เกิดจากการปฏิบัติงานของผู้ปฏิบัติงานและภาวะล้มเหลวที่สืบเนื่องจากความผิดพลาดของผู้ปฏิบัติงาน(Human factor and dependent failures)ประกาศณ วันที่ ๒๗ มีนาคม พ.ศ. ๒๕๕๕กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติปริยานุช/ผู้จัดทำ๒๖ เมษายน ๒๕๕๕ปณตภร/ผู้ตรวจ๑๘ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๙ ง/หน้า ๑/๒๓ เมษายน ๒๕๕๕